b'\n_START_ARTICLE_\nMikko Laakkonen\n_START_PARAGRAPH_\nMikko Kalervo Laakkonen (s. 1965) on suomalainen p\xc3\xa4\xc3\xa4omasijoittaja. H\xc3\xa4n on perinn\xc3\xb6n kautta Laakkosen autoliikkeen ja Kyt\xc3\xa4j\xc3\xa4n kartanon omistajia. Autokaupan lis\xc3\xa4ksi Mikko Laakkonen vaikutti 14 vuotta Pohjois-Karjalan kirjapainon hallituksessa. P\xc3\xa4\xc3\xa4toimi on luksusrakentamiseen keskittynyt Westpro, joka rakentaa asuintaloja Espooseen ja Vantaalle.\n_START_SECTION_\nAutoliike Laakkonen\n_START_PARAGRAPH_\nLaakkosen autoliike perustettiin vuonna 1960. Veljekset Laakkonen Ky syntyi vuonna 1966. Sen omistajia olivat veljekset Reino, Erkki ja Yrj\xc3\xb6 Laakkonen. Vuonna 1995 yhti\xc3\xb6ss\xc3\xa4 tehtiin sukupolvenvaihdos lapsille. Mikko Laakkonen on Reino Laakkosen poika. Mikko Laakkonen myi osakkeensa Yrj\xc3\xb6 Laakkoselle vuonna 2002. Sen j\xc3\xa4lkeen Mikko Laakkonen on toiminut p\xc3\xa4\xc3\xa4omasijoittajana.\n_START_SECTION_\nSijoitukset\n_START_PARAGRAPH_\nMikko Laakkonen on toiminut Kyt\xc3\xa4j\xc3\xa4n kartanon is\xc3\xa4nt\xc3\xa4n\xc3\xa4. Ty\xc3\xb6ajasta kuluu merkitt\xc3\xa4v\xc3\xa4 osa Westpro-rakennusyhti\xc3\xb6ss\xc3\xa4. Mikko Laakkonen on Sievi Capital -sijoitusyhti\xc3\xb6n suuromistajia.\n_START_SECTION_\nPerhe\n_START_PARAGRAPH_\nMikko Laakkonen on naimisissa ex-triathlonisti Katariina Laakkosen (o.s. Ebeling) kanssa. Katariina Laakkonen on perustanut Helsingin Kivikkoon Py\xc3\xb6r\xc3\xa4krossiparkki Oy:n. Heill\xc3\xa4 on kolme alaik\xc3\xa4ist\xc3\xa4 poikaa.'